ระเบียบเจ้าพนักงานจราจรในเขตกรุงเทพมหานครระเบียบเจ้าพนักงานจราจรในเขตกรุงเทพมหานครเกี่ยวกับการจัดช่องเดินรถสำหรับรถฉุกเฉินพ.ศ. ๒๕๕๙ ด้วยสภาพการจราจรในปัจจุบันมีการเปลี่ยนแปลงไปเนื่องจากปริมาณรถที่เพิ่มมากขึ้น ทำให้ถนนบางสายมีการจราจรคับคั่งหนาแน่นรถฉุกเฉินซึ่งนำผู้ป่วยหรือผู้ที่ได้รับอุบัติเหตุส่งโรงพยาบาลไม่สามารถส่งผู้ป่วยได้ทันท่วงทีเพื่อเป็นการบรรเทาปัญหาจราจรที่ติดขัดบนถนนบางสายโดยมุ่งหวังให้รถฉุกเฉินสามารถเข้าถึงโรงพยาบาลได้อย่างสะดวกและปลอดภัยจึงจัดให้มีช่องทางจราจรสำหรับรถฉุกเฉินขึ้นดังนั้น เพื่อเป็นการปลอดภัยและสะดวกในการจราจรจำเป็นต้องออกระเบียบเจ้าพนักงานจราจร เกี่ยวกับการจัดช่องทางสำหรับรถฉุกเฉินไว้ฉะนั้น อาศัยอำนาจตามความในมาตรา ๑๓๙ (๑๐)แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทยที่ ๕๒๙/๒๕๕๕ลงวันที่ ๗ กันยายน พ.ศ. ๒๕๕๕ แต่งตั้งผู้บัญชาการตำรวจนครบาล เป็นเจ้าพนักงานจราจรในเขตกรุงเทพมหานครประกอบกับคำสั่งกองบัญชาการตำรวจนครบาล ที่ ๔๐๒/๒๕๕๘ ลงวันที่ ๓๐ ตุลาคม ๒๕๕๘เรื่องการกำหนดลักษณะงานและการมอบหมายอำนาจหน้าที่รับผิดชอบให้รองผู้บัญชาการตำรวจนครบาลโดยมอบอำนาจให้รองผู้บัญชาการตำรวจนครบาล (งานจราจร) กำกับบริหารราชการสั่งและปฏิบัติราชการแทนผู้บัญชาการตำรวจนครบาลจึงได้ออกระเบียบไว้ดังนี้ข้อ๑ ระเบียบนี้เรียกว่า ระเบียบเจ้าพนักงานจราจรในเขตกรุงเทพมหานครเกี่ยวกับการจัดช่องเดินรถสำหรับรถฉุกเฉิน พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓[๒] ช่องเดินรถฉุกเฉิน หมายถึงช่องทางเดินรถปกติที่จัดไว้สำหรับรถฉุกเฉินตามกฎหมายว่าด้วยจราจรทางบกกรณีมีเหตุฉุกเฉินหรือเร่งด่วน โดยใช้สัญลักษณ์เส้นแบ่งช่องทางจราจรมีลักษณะเป็นเส้นประหรือเส้นทึบสีแดงหรือสีเหลืองคู่กันสองเส้นบนพื้นทางอาจอยู่ในแนวเดียวกับเส้นแบ่งช่องจราจรหรือระหว่างเส้นแบ่งช่องจราจรก็ได้หมายความว่า เมื่อผู้ขับขี่หรือคนเดินเท้าได้รับสัญญาณรถฉุกเฉินจะต้องเคลื่อนรถหรือคนเดินเท้าหลบไปทางด้านใดด้านหนึ่ง แล้วแต่กรณีด้วยความระมัดระวังให้พ้นแนวเส้นแสดงช่องเดินรถสำหรับรถฉุกเฉินและหยุดรถหรือให้คนเดินเท้าหลบไม่ให้กีดขวางการจราจรเพื่อให้รถฉุกเฉินผ่านไปก่อนเมื่อรถฉุกเฉินผ่านไปแล้วจึงสามารถขับรถในช่องทางเดินรถตามปกติได้ข้อ๔กำหนดแบ่งช่องจราจรปกติให้เป็นช่องเดินรถสำหรับรถฉุกเฉินดังนี้๔.๑ถนนดินแดง ตั้งแต่บริเวณใต้ทางพิเศษเฉลิมมหานครถึงทางขึ้นสะพานข้ามแยกสามเหลี่ยมดินแดง จากกึ่งกลางช่องทางเดินรถด้านซ้ายสุดถึงกึ่งกลางช่องทางเดินรถถัดไป๔.๒ สะพานข้ามแยกสามเหลี่ยมดินแดงจากกึ่งกลางช่องทางเดินรถด้านซ้ายสุด ถึงกึ่งกลางช่องทางเดินรถถัดไป๔.๓ ถนนราชวิถี ตั้งแต่ทางลงสะพานข้ามแยกสามเหลี่ยมดินแดงถึงปากซอยราชวิถี ๑๑ จากกึ่งกลางช่องทางเดินรถที่ ๓ ถึงกึ่งกลางช่องทางเดินรถที่ ๔จากขอบทางด้านซ้าย๔.๔ถนนราชวิถี ตั้งแต่ซอยราชวิถี ๑๑ ผ่านอนุสาวรีย์ชัยสมรภูมิถึง ซอยราชวิถี ๑๓ในช่องทางเดินรถที่ชิดขอบทางด้านซ้าย ๑ ช่องทางจราจร๔.๕ซอยราชวิถี ๑๓ ตั้งแต่ถนนราชวิถี ถึงถนนพญาไท ในช่องทางเดินรถที่ชิดขอบทางด้านซ้าย๑ ช่องทางจราจรข้อ๕ นับตั้งแต่วัน เวลาที่ระเบียบนี้ใช้บังคับ ให้ยกเลิก ข้อบังคับ กฎ ระเบียบคำสั่งใดที่ขัดหรือแย้งกับระเบียบนี้ประกาศณ วันที่ ๑๔ กันยายน พ.ศ. ๒๕๕๙พลตำรวจตรีอดุลย์ ณรงค์ศักดิ์รองผู้บัญชาการตำรวจนครบาลปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครระเบียบเจ้าพนักงานจราจรในเขตกรุงเทพมหานครเกี่ยวกับการจัดช่องเดินรถสำหรับรถฉุกเฉิน (ฉบับที่ ๒) พ.ศ. ๒๕๕๙[๓]ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๔กำหนดแบ่งช่องจราจรให้เป็นช่องทางเดินรถสำหรับรถฉุกเฉินดังนี้๔.๑ถนนราชดำเนินกลาง ตั้งแต่อนุสาวรีย์ประชาธิปไตย ถึงแยกผ่านภิภพลีลาในช่องทางเดินรถที่ชิดเกาะกลางถนนทั้งสองฝั่ง มีความกว้างฝั่งละ ๖ เมตร๔.๒ถนนราชดำเนินใน ตั้งแต่แยกผ่านภิภพลีลา ถึงแยกป้อมเผด็จในช่องทางเดินรถที่ชิดเส้นแบ่งทิศทางการเดินรถทั้งสองฝั่ง มีความกว้างฝั่งละ ๖เมตร๔.๓ถนนสนามไชย ตั้งแต่แยกป้อมเผด็จ ถึงแยกวงเวียนหน่วยบัญชาการรักษาดินแดนในช่องทางเดินรถที่ชิดขอบทางด้านพระบรมมหาราชวัง มีความกว้าง ๖ เมตร๔.๔ถนนหน้าพระลาน ตั้งแต่แยกป้อมเผด็จ ถึงแยกตัดถนนหน้าพระธาตุ(สามเหลี่ยมประตูวิเศษไชยศรี)ข้อ๕ ระเบียบนี้มิให้ใช้บังคับกับรถดังต่อไปนี้๕.๑รถเจ้าพนักงานจราจรหรือพนักงานเจ้าหน้าที่ และรถเจ้าพนักงานตำรวจขณะปฏิบัติหน้าที่๕.๒รถที่ได้รับอนุญาตจากเจ้าพนักงานจราจรหรือพนักงานเจ้าหน้าที่ที่รับผิดชอบข้อ๖ นับตั้งแต่วัน เวลาที่ระเบียบนี้ใช้บังคับ ให้ยกเลิก ข้อบังคับ กฎ ระเบียบคำสั่งใดที่ขัดหรือแย้งกับระเบียบนี้ชนิกา/เพิ่มเติม๓๑ ตุลาคม ๒๕๕๙นุสรา/ตรวจ๒๖ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๓๗ ง/หน้า ๑๘/๑๗ ตุลาคม ๒๕๕๙[๒] ข้อ ๓แก้ไขเพิ่มเติมโดยระเบียบเจ้าพนักงานจราจรในเขตกรุงเทพมหานครเกี่ยวกับการจัดช่องเดินรถสำหรับรถฉุกเฉิน (ฉบับที่ ๒) พ.ศ. ๒๕๕๙[๓] ราชกิจจานุเบกษาเล่ม ๑๓๓/ตอนพิเศษ ๒๔๒ ง/หน้า ๑/๒๐ ตุลาคม ๒๕๕๙